
ΔΕΛΤΙΟ ΤΥΠΟΥ

Η Ένωση Δικαστών και Εισαγγελέων διοργανώνει Διεθνή Ημερίδα με θέμα:

Δεοντολογία και θεσμικός σεβασμός στη δικαστική αίθουσα:
«Αντιμετωπίζοντας τις ακραίες συμπεριφορές δικηγόρων απέναντι σε δικαστικούς λειτουργούς – Διεθνής πρακτική σε ένα ανησυχητικό φαινόμενο».

Η ημερίδα θα πραγματοποιηθεί το Σάββατο 10 Οκτωβρίου 2026 στις 10:00 π.μ. στο Αμφιθεάτρο της Εθνικής Πινακοθήκης - Μουσείου Αλεξάνδρου Σούτσου (Λεωφ. Βασ.Κωνσταντίνου 50, Αθήνα – πλησίον Σταθμού Μετρό «Ευαγγελισμός»).
Την έναρξη των εργασιών της Διεθνούς Ημερίδας (στις 10:30 π.μ.) θα χαιρετίσουν ο Πρόεδρος της Ένωσης Δικαστών & Εισαγγελέων, Χριστόφορος Σεβαστίδης, ΔΝ Πρόεδρος Εφετών, και ο Υπουργός Δικαιοσύνης, Γεώργιος Φλωρίδης.
Στη συνέχεια, θα ακολουθήσουν οι εισηγήσεις διακεκριμένων δικαστικών λειτουργών από την Ελλάδα και το εξωτερικό, του Προεδρείου της Διεθνούς και Ευρωπαϊκής Ένωσης Δικαστών, οι οποίοι θα αναλύσουν τη διεθνή πρακτική, το κανονιστικό πλαίσιο και τις θεσμικές προκλήσεις του φαινομένου.
Ακολουθεί το αναλυτικό πρόγραμμα των Εισηγήσεων:
· 11:00 – Γεώργιος Σχοινοχωρίτης (Αρεοπαγίτης):
«Ακραίες συμπεριφορές κατά τη διαδικασία απονομής της δικαιοσύνης. Συνταγματικές σταθμίσεις, κανονιστικά εργαλεία και θεσμική πρακτική».
· 11:30 – Sabine Matejka (Αυστρία) 
Α’ Αντιπρόεδρος της Διεθνούς Ένωσης Δικαστών, Πρόεδρος της Ευρωπαϊκής Ένωσης Δικαστών, Πρόεδρος του Περιφερειακού Δικαστηρίου Floridsdorf Βιέννης
«Νομικά επαγγέλματα σε περιόδους κρίσης».
· 12:00 – Roland Kempfle, LL.M. (Γερμανία)
Αντιπρόεδρος της Διεθνούς και της Ευρωπαϊκής Ένωσης Δικαστών, Δικαστής στο Πρωτοδικείο Μονάχου Ι
«Διεθνή πρότυπα για τις σχέσεις δικαστών και δικηγόρων».
· 12:30 – Monica Mastrandrea (Ιταλία) 
Δικαστής στο Πρωτοδικείο του Τορίνο, Μέλος της Κεντρικής Διοικούσας Επιτροπής της Ιταλικής Ένωσης Δικαστών & Εισαγγελέων, Αρχισυντάκτρια του περιοδικού «La Magistratura»
«Δικαστικό σώμα και δικηγόροι στην Ιταλία: κανονιστικό πλαίσιο, πρακτική και κουλτούρα διαλόγου».
· 13:00 – Declan O’Callaghan (Ηνωμένο Βασίλειο) 
Δικαστής του Upper Tribunal – εξουσιοδοτημένος να ασκεί καθήκοντα δικαστή του High Court, Συντονιστής του Forum of Tribunal Organisations, Πρόεδρος του Συμβουλίου Δικαστών του Upper Tribunal.
«Ανεξαρτησία και αμοιβαίος σεβασμός: Δικαστές και δικηγόροι στην Αγγλία και την Ουαλία».

Η εκδήλωση, που είναι ανοιχτή για όλο το νομικό κόσμο και τους δημοσιογράφους, θα μεταφράζεται απευθείας από πιστοποιημένους διερμηνείς.


Συνημμένα: το πρόγραμμα της Ημερίδας σε pdf

